Na temelju članka 43. Statuta Dječjega vrtića „Bajka“, Zagreb, Zorkovačka 8i članka 10. Odluke o načinu ostvarivanja prednosti pri upisu djece u dječje vrtiće kojima je osnivač Grad Zagreb (Službeni glasnik Grada Zagreba 15/23 i 36/24), Upravno vijeće Dječjeg vrtića ­­­­­­ „Bajka“ na 64. sjednici održanoj 02.05.2025. donijelo je

**P R A V I L N I K**

**o izmjenama i dopunama Pravilnika o upisu djece u Dječji vrtić „Bajka“**

**Članak 1.**

U Pravilniku o upisu djece u Dječji vrtić „Bajka“, KLASA: 601-02/23-02/01, URBROJ:251-569-04-23 od 15.05.2023. godine u članku 2. stavku 5. zarez i riječi: “, uz iznimku upisa tijekom pedagoške godine” brišu se.

**Članak 2.**

U članku 3. stavku 1. alineji 4. riječi: “Ministarstva znanosti i obrazovanja” zamjenjuju se riječima: “Ministarstva nadležnog za obrazovanje”.

Iza stavka 2. dodaje se novi stavak 3. koji glasi:

“Na izmjene i/ili dopune plana upisa Dječjeg vrtića suglasnost daje Gradski ured.“

Dosadašnji stavak 3. postaje stavak 4.

**Članak 3.**

U članku 4. stavcima 2. i 3. iza riječi i zareza: “ dobi,” dodaju se riječi: “ u redovitom upisnom roku za iduću pedagošku godinu”.

Iza stavka 3. dodaje se stavak 4. koji glasi:

“U verificirane programe Dječjeg vrtića djeca se mogu upisivati tijekom cijele pedagoške godine sukladno dobi (jaslična/vrtićna dob) i odredbama ovoga pravilnika, ukoliko Dječji vrtić ima slobodnih mjesta ili dođe do proširenja kapaciteta Dječjeg vrtića.”

**Članak 4.**

U članku 6. stavak 2. briše se.

**Članak 5.**

Članak 7. mijenja se i glasi:

“Kriteriji za ostvarivanje prednosti pri upisu djece u Dječji vrtić utvrđeni su Odlukom o načinu ostvarivanja prednosti pri upisu djece u dječje vrtiće kojima je osnivač Grad Zagreb, a primjenjuju se sukladno članku 9. i metodologiji bodovanja na način određen člankom 10. ovoga pravilnika.”

**Članak 6.**

Članak 8. mijenja se i glasi:

"Svaki zaprimljeni Zahtjev za upis djeteta u Dječji vrtić u elektroničkom sustavu dobiva identifikacijsku oznaku i temeljem iste roditelji prate status Zahtjeva za upis djeteta u Dječji vrtić za vrijeme trajanja postupka upisa.

Primjenom identifikacijskih oznaka štite se osobni podaci/identitet djeteta i osigurava se transparentnost upisa.”

**Članak 7.**

Članak 9. mijenja se i glasi:

“Prednost pri upisu u programe Dječjeg vrtića imaju djeca koja do 1. travnja tekuće godine navrše četiri godine života.”

**Članak 8.**

U članku 10. u stavku 1. riječi: “Prednost pri upisu u programe Dječjeg vrtića u skladu s člancima 7., 8. i 9. ovog pravilnika ostvaruje se metodologijom bodovanja prema sljedećim kriterijima prednosti:” zamjenjuju se riječima: “Ako Dječji vrtić ne može upisati svu prijavljenu djecu, nakon upisa djece iz članka 9. ovog pravilnika preostala djeca upisuju se na način da prednost pri upisu ostvaruju sukladno metodologiji bodovanja prema sljedećim kriterijima prednosti:”

U stavku 1. u tablici redak 2. mijenja se i glasi:

|  |  |
| --- | --- |
| Djeca koja imaju prebivalište na području Dječjeg vrtića; djeca pod skrbništvom, djeca koja su smještena u udomiteljsku obitelj/u dom za djecu/kod drugog pružatelja socijalne usluge smještaja na području Grada Zagreba sukladno propisima kojima se uređuje socijalna skrb, djeca strani državljani (djeca državljani države članice Europskog gospodarskog prostora ili Švicarske Konfederacije, djeca državljani treće zemlje, djeca koja imaju priznat status sukladno propisima o međunarodnoj i privremenoj zaštiti) koja imaju boravište na području Dječjeg vrtića | 51 |

U 11. retku u stupcu BROJ BODOVA riječi: “- bez obzira na ostvareni broj upisnih bodova, upis će se provoditi prema procjeni i pisanom stručnom mišljenju Stručnog povjerenstva o uključivanju djeteta nakon provedenog inicijalnog razgovora s roditeljem i djetetom, a sukladno odredbama članaka 22. i 23. Državnog pedagoškog standarda, mogućnostima i potrebama djeteta, te raspoloživim kapacitetima Dječjeg vrtića i uvjetima potrebnim za prihvat djeteta” brišu se.

12. redak mijenja se i glasi:

|  |  |
| --- | --- |
| Djeca koja imaju boravište na području Dječjeg vrtića | 41 |

Iza retka 12. dodaju se redci 13. i 14. koji glase:

|  |  |
| --- | --- |
| Djeca koja imaju prebivalište na području drugog gradskog dječjeg vrtića; djeca pod skrbništvom, djeca koja su smještena u udomiteljsku obitelj/u dom za djecu/kod drugog pružatelja socijalne usluge smještaja na području Grada Zagreba sukladno propisima kojima se uređuje socijalna skrb, djeca strani državljani (djeca državljani države članice Europskog gospodarskog prostora ili Švicarske Konfederacije, djeca državljani treće zemlje, djeca koja imaju priznat status sukladno propisima o međunarodnoj i privremenoj zaštiti) koja imaju boravište na području drugog gradskog dječjeg vrtića | 50 |
| Djeca koja imaju boravište na području drugog gradskog dječjeg vrtića | 40 |

**Članak 9.**

U članku 13. riječi: “Ministarstva znanosti i obrazovanja” zamjenjuju se riječima “Ministarstva nadležnog za obrazovanje”.

**Članak 10.**

U članku 14. stavku 6. alineji 10. iza riječi: „listu“ dodaju se riječi: „prema kriteriju prednosti iz članka 9. te“.

Alineja 12. mijenja se i glasi:

„- dostavlja Upravnom vijeću izvješće o provedenom postupku upisa djece u Dječji vrtić koje uključuje: prihvaćene i neprihvaćene zahtjeve s identifikacijskim oznakama djeteta; kriterij prednosti iz članka 9. ili bodove ostvarene prema kriterijima iz članka 10. ovoga pravilnika i ukupan broj bodova; datum rođenja; objekt; odgojno-obrazovnu skupinu; program za uključivanje djeteta; razlog neprihvaćanja ili razlog nerazmatranja Zahtjeva za upis djeteta;“.

**Članak 11.**

U članku 15. stavak 3. mijenja se i glasi:

“Zahtjevi za upis u redovitom upisnom roku koji su dostavljeni nakon isteka redovitog upisnog roka ili koji imaju nepotpunu osnovnu upisnu dokumentaciju ili zahtijevaju upis djece koja do 31. kolovoza tekuće kalendarske godine ne navršavaju jednu godinu života smatraju se zahtjevima koji ne ispunjavaju uvjete za upis djeteta u Dječji vrtić u redovitom upisnom roku i isti se neće razmatrati u redovitom upisnom roku.”

Stavak 4. mijenja se i glasi:

“Tijekom redovitoga upisnog roka, zahtjevi s dokumentacijom kojom se dokazuju činjenice iz članaka 9. i 10. ovoga pravilnika, bitne za ostvarivanje prednosti pri upisu, bodovat će se temeljem dokumentacije priložene u upisnom roku, a dokumentacija dostavljena nakon isteka redovitog upisnog roka neće se razmatrati.”

Stavak 5. mijenja se i glasi:

„Roditelj je dužan upisnu dokumentaciju dostaviti na hrvatskom jeziku i latiničnom pismu, odnosno za inozemnu ispravu dužan je dostaviti službeni prijevod od strane ovlaštenog sudskog tumača.“

Stavak 6. mijenja se i glasi:

“Roditelji koji nisu na redovitom upisnom roku predali Zahtjev za upis djeteta ili im Zahtjev za upis djeteta nije prihvaćen u jednom od gradskih dječjih vrtića, isti mogu predati Dječjem vrtiću tijekom pedagoške godine na način naveden u Obavijesti Gradskog ureda iz članka 2. ovog pravilnika.”

**Članak 12.**

U članku 16. alineji 1. točki 3. iza riječi „preslike“ dodaje se riječ „važećih“, a iza riječi „obostrane“, zagrade i točke sa zarezom dodaju se riječi i točka sa zarezom: „ukoliko se radi o roditeljima koji iz opravdanog razloga nemaju važeću osobnu iskaznicu presliku važeće putovnice;“

**Članak 13.**

U članku 17. stavku 1. alineji 2. riječi: “postojanja ugovora o radu” zamjenjuju se riječima: “zaposlenja odnosno činjenica mirovinskog osiguranja temeljenog na radu”.

U alineji 4. riječi: „područnog ureda“ zamjenjuju se riječima “područnom uredu“.

U alineji 10. iza riječi: “dokumentaciju o” dodaju se riječi: „razvojnom i“.

**Članak 14.**

U članku 18. stavku 5. riječi: “temeljem grupe prednosti (prema člancima 7., 8. i 9. ovoga pravilnika)“ zamjenjuju se riječima: “sukladno odgojno-obrazovnoj skupini u dobi za koju Dječji vrtić ostvaruje slobodne prostorne kapacitete”.

**Članak 15.**

U članku 19. stavku 1. riječi: “od kojih jedan primjerak ostaje u Dječjem vrtiću, a jedan zadržava roditelj“ zamjenjuju se riječima „od kojih je jedan primjerak za Dječji vrtić, a drugi za roditelja“.

U stavku 4. riječi: “članaka 22. i 23.” brišu se.

**Članak 16.**

U članku 20. stavku 1. riječ: „obvezno“ briše se.

U stavku 5. riječ: „ishoda“ zamjenjuje se riječju „očekivanja“.

**Članak 17.**

U članku 21. stavku 2. iza riječi: „ovoga pravilnika,“ dodaju se riječi: „donosi odluku o objavi rezultata upisa te“.

U stavku 4. alineji 3. riječi: “po grupama prednosti (prema člancima 7., 8. i 9. ovoga pravilnika) i “ zamjenjuju se riječju: “prema”.

Alineja 4. mijenja se i glasi:

„- redoslijed neprihvaćenih zahtjeva za upis djece prema ukupno ostvarenim bodovima, navedene po identifikacijskoj oznaci svakog djeteta, datumu rođenja i s naznakom razloga neprihvaćanja zahtjeva (nema slobodnih prostornih kapaciteta sukladno planu upisa);

Iza alineje 4. dodaje se nova alineja 5. koja glasi:

„- popis zahtjeva za upis djeteta koji nisu razmatrani jer ne ispunjavaju uvjete za upis prema identifikacijskoj oznaci svakog djeteta i s naznakom razloga nerazmatranja (dostavljeni nakon isteka redovitog upisnog roka, s nepotpunom osnovnom upisnom dokumentacijom i djeca koja do 31. kolovoza tekuće kalendarske godine ne navršavaju jednu godinu života);“

Dosadašnje alineje 5. i 6. postaju alineje 6. i 7.

**Članak 18.**

U članku 23. stavak 4. mijenja se i glasi: “Protiv odluke ravnatelja o prigovoru nije dopuštena žalba već roditelj može pokrenuti upravni spor pred nadležnim sudom u roku od 30 dana od dana dostave odluke”.

**Članak 19.**

U članku 24. stavku 1. alineji 3. riječi: “po grupama prednosti (prema člancima 7., 8. i 9. ovoga pravilnika) i“ zamjenjuju se riječju: “prema”.

Alineja 4. mijenja se i glasi:

„- redoslijed neprihvaćenih zahtjeva za upis djece prema ukupno ostvarenim bodovima, navedene po identifikacijskoj oznaci svakog djeteta, datumu rođenja i s naznakom razloga neprihvaćanja zahtjeva (nema slobodnih prostornih kapaciteta sukladno planu upisa);

Iza alineje 4. dodaje se nova alineja 5. koja glasi:

„- popis zahtjeva za upis djeteta koji nisu razmatrani jer ne ispunjavaju uvjete za upis prema identifikacijskoj oznaci svakog djeteta i s naznakom razloga nerazmatranja (dostavljeni nakon isteka redovitog upisnog roka, s nepotpunom osnovnom upisnom dokumentacijom i djeca koja do 31. kolovoza tekuće kalendarske godine ne navršavaju jednu godinu života);“

Dosadašnja alineja 5. postaje alineja 6.

**Članak 20.**

U članku 25. stavak 3. mijenja se i glasi:

“ Zahtjevi roditelja za upis djece s priloženom dokumentacijom predani tijekom pedagoške godine verificirat će se sukladno kriterijima iz članaka 9. i 10. ovoga pravilnika, a djeca će biti uvrštena na odgovarajuće mjesto na Listi prednosti temeljem kriterija prednosti iz članaka 9. ili ukupnog broja bodova te datuma rođenja.“

Stavak 5. mijenja se i glasi:

“Djeca koja se temeljem zahtjeva roditelja i ostvarenih rezultata upisa nalaze na Listi prednosti, a tijekom pedagoške godine se promijeni status roditelja ili djeteta i na temelju dopunjene dokumentacije ostvare veći ukupan broj bodova, bit će uvrštena na odgovarajuće mjesto na Listi prednosti, sukladno novom ukupnom broju bodova i datumu rođenja.“

**Članak 21.**

U članku 28. stavcima 1. i 2.: riječi “1. rujna” zamjenjuju se riječima: “31. kolovoza".

**Članak 22.**

U članku 30. stavku 5. iza riječi: “u koji” dodaje se riječ: “dijete”.

**Članak 23.**

U članku 32. stavku 1. alineji 3. riječi: “dijete je” zamjenjuju se riječima : “je dijete”.

Iza alineje 8. dodaje se alineja 9. koja glasi:

“- s danom 31. kolovoza tekuće kalendarske godine ukoliko je dijete školski

obveznik, a roditelj do navedenog datuma Dječjem vrtiću nije dostavio rješenje

o odgodi upisa djeteta u I. razred osnovne škole.”

**Članak 24.**

Ovaj pravilnik stupa na snagu prvog dana nakon dana objave na oglasnim pločama Dječjeg vrtića.

KLASA: 601-02/25-02/02

URBROJ: 251-569-07-25-05

Zagreb, 02.05.2025.

**PREDSJEDNICA**

**UPRAVNOG VIJEĆA**

\_\_\_\_\_\_\_\_\_\_\_\_\_\_\_\_

Ines Katić

Utvrđuje se da je ovaj pravilnik objavljen na oglasnim pločama Dječjeg vrtića „Bajka“ dana \_\_\_\_\_\_\_\_ 2025., a stupio je na snagu dana \_\_\_\_\_\_ 2025.

**RAVNATELJICA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Snježana Lozančić, mag. praesc. educ.